Как да отслабнем в рамките на месец без диети | Диети Framar.bg
Начало › Хранене › Диети › Полезно › Как да отслабнем в рамките на месец без диети
Темата за перфектно тяло е винаги актуална както при жените, така и при мъжете. Програмите за отслабване, тежките тренировки и ограниченията не са по вкуса на всеки обаче, затова често се лутаме в търсене на най-добрия и в същото време ефективен начин за намаляване на телесното тегло.
Ще ви запознаем точно с един такъв, който дава възможност за отслабване в рамките на месец без диети. Странно ли ви звучи? Продължете да четете и ще се уверите, че това е възможно, защото основното правило, към което следва да се придържате, за да отслабнете, е да изразходвате повече енергия, отколкото приемате. Тогава организмът ще отнема от резерва мазнини, натрупани точно за такива "екстремни" случаи.
Да гладувате, да се откажете от почти всички храни, съвсем не е най-доброто решение, тъй като след това тялото не може да се възстанови и започва да се запасява три пъти повече отпреди това.
Но да разгледаме как трябва да се храним! Разбира се, невъзможно е да няма ограничения, но те са изключително леки и нямат характер на диета.
Последното хранене за деня да бъде 4-5 часа преди сън: това е времето, в което калориите се преработват в жизненонеобходима енергия, а ако вечеряте и си легнете - те се натрупват. Но, в случай че не заспивате около 22:00 часа, а много след това, не се ръководете по познатата препоръка да вечеряте до 18:00 часа, защото рискувате да изпитате глад късно вечерта, който е много възможно да решите да утолите.
Закуската следва да бъде най-обилното хранене за деня, а през останалото време да не се приемат тежки храни, като обядът да е по-лек от закуската, а вечерята да е по-лека от обяда. Ако поради някаква причина не можете да закусвате, просто изпийте чаша кафе и се нахранете добре по-късно (било то като късна закуска или за обяд). Разбира се, не се изкушавайте с шоколад и печива.
Консумирайте повече плодове и зеленчуци. Ако трябва да избирате гарнитура към месото между макарони и броколи, заложете на второто.
Пийте чиста вода, като приемате по една чаша 10-15 минути преди хранене - така ще консумирате по-малки количества от ястията.
Не се насилвайте да дояждате порцията си и се хранете само тогава, когато почувствате глад. Ако искате да измиете чинията, в която има остатъци от вечерята, прехвърлете ги в кутия и приберете в хладилника за следващия ден.
Използвайте 1 лъжица по-малко захар от обикновено за подслаждане на кафето или чая си.
Когато решите да включите телевизора или да отделите известно време на интернет, не вземайте храна до себе си, защото това е само навик, с който трябва да се преборите. Ако успеете да се контролирате в продължение на две седмици в това отношение, то привичката ще изчезне. За целта ще ви помогне чаша с вода, която да бъде около вас по време на тези занимания. Отпивайте малки глътки, за да ви бъде по-лесно да не посягате към храна.
Физическото натоварване е от изключително значение и това не е тайна за никого. То помага за изразходване на енергията, за стягане на мускулите, за оформяне на тялото.
Започнете с тренировки всяка сутрин, като в началото те да бъдат кратки (10-минутни) и леки (познатите ни от училище клекове и движения с ръцете например).
Бихте могли да опитате с йога, стартирайки с най-леките сутрешни асани. Увеличете разходките пеша: ако работите в офис, изберете стълбите пред асансьора; ако не живеете далеч от работното си място, прибирайте се пеша вкъщи; в случай че използвате градски транспорт за придвижване, извървете разстоянието до следващата спирка и оттам се качете на автобуса.
В случай че сте решили по-сериозно да се заемете със спорт, заложете на бягане сутрин, което в началото е достатъчно да бъде около 10-15 минути.
По време на работния ден в офиса намирайте време да ставате от стола и да правите малки разходки, пък било то и до диспенсъра с вода и обратно.
Придържайки се към тези препоръки в рамките на месец, ще намалите теглото си с няколко килограма и ще си създадете здравословни навици - и хранителни, и физически.
Източник: zbukadiet.ru
До какво води неправилното отслабване (Първа част)
До какво води неправилното отслабване (Втора част)
Диета за работещи в седящо състояние
Насърчете отслабването с напитка от пчелен прашец
Ако искате да отслабвате, консумирайте кисело мляко с мед за закуска
20 грешки за пълнеенето и отслабването
Вижте кой е действителният виновник за йо-йо ефекта след диети
Малки промени в ежедневието топят излишните килограми
Как да се откажем от хляба: начини и полза - част 2
24-годишна британка почина, след като предозира хапчета за отслабване
Снежна роза
Отслабване със Златен чай, мисия възможна ли е?
преди 139 дни, 17 часа и 6 мин.
преди 261 дни, 21 часа и 31 мин.
преди 3 часа и 33 мин.
Как да използвате бягането за отслабване без да допускате грешки
Пълнозърнестите храни подпомагат поддържането на теглото
С какво да заменим обичайните продукти, за да приемаме 500 калории по-малко на ден